تورکییه، فرانسا مطبوعاتین‌دا فرانسادا ائلچیلیک دستک‌لی تورک اوخولو آچیلماسینا دایر چیخان خبرلرین حقیقتی عکس ائتدیرمه‌دیگینی و یؤنلندیریلمیش عنصورلار داشیدیغینی سؤیله‌دی.
خاریجی ایشلر باخانلیغینین سؤزچوسو حامی آکسوی، فرانسادا ائلچیلیک دستک‌لی تورک اوخولو آچیلماسی مسئله‌سین‌ده فرانسیز مطبوعاتین‌دا یئر آلان آچیقلامالار و فرانسا میلی تحصیل باخانینین ایفاده‌لری حاقین‌داکی سوالا یازی‌لی جاواب وئردی.
آکسوی،
"فرانسیز مطبوعاتین‌دا فرانسادا ائلچیلیک دستک‌لی تورک اوخولو آچیلماسی مسئله‌سین‌ده سون گونلرده چیخان بعضی بیلگی و آچیقلامالار ایله باش وئره‌ن دارتیشمالار حقیقتلری عکس ائتدیرمیر، یؤنلندیریلمیش عنصورلار ایچریر. فرانسا میللی تحصیل باخانینین بو قونودا صرف ائتدیگی ایفاده‌لری حیرت و تأسفله قارشیلادیق. تحصیل باخانینا بو پروسه ایله باغلی دوزگون بیلگی وئریلمه‌دیگی گؤرونور. خیال محصولو و تامامیله اساسسیز ادعالارا دایانان سؤزوگئدن آچیقلامالارین طرفیمیزدن قبول ائدیلمه‌سی سؤز قونوسو دئییل" ایفاده‌سینی ایشلتدی.
تورکییه‌ده ده ائلچیلیک دستک‌لی فرانسیز اوخوللار اولدوغونو خاطیرلادان آکسوی،
"تورکیه‌نین، فرانسیز تحصیل سیستمی ایله اویغون اولاراق آچماغی نظرده توتدوغو اوخوللار اوچون موذاکیره‌لر اساساً تورکییه‌ده‌کی بو اوخوللارلا قارشیلیقلی‌لیق آنلاشماسی چرچیوه‌سین‌ده آپاریلیر" بیلگیسینی پایلاشدی.
آکسوی، هابئله خبرلرده پرزیدنت رجب طیب اردوغانین هدفه آلیندیغینی قید ائد‌رک،
"قونویلا ایلگیلی اولاراق سایین جمهوریاشقانیمیزی هدف آلان اساس‌سیز خبرلری ده شدتله قیناییر و فرانسیز مطبوعاتی ایله رسمی مقاملارینی بو مسئله‌ده قامواویو ایله حاقانیت‌لی و دوغرو بیلگی پایلاشمایا دعوت ائدیریک" دگرلندیرمه‌سینی وئردی.
